CELEX: 32010R0275
Language: ro
Date: 2010-03-30 00:00:00
Title: Regulamentul (UE) nr. 275/2010 al Comisiei din 30 martie 2010 de punere în aplicare a Regulamentului (CE) nr. 295/2008 al Parlamentului European și al Consiliului în ceea ce privește criteriile de evaluare a calității statisticilor structurale de întreprindere (Text cu relevanță pentru SEE)

1.4.2010   
            
            
               RO
            
            
               Jurnalul Oficial al Uniunii Europene
            
            
               L 86/1
            
         REGULAMENTUL (UE) NR. 275/2010 AL COMISIEI
   din 30 martie 2010
   de punere în aplicare a Regulamentului (CE) nr. 295/2008 al Parlamentului European și al Consiliului în ceea ce privește criteriile de evaluare a calității statisticilor structurale de întreprindere
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 295/2008 al Parlamentului European și al Consiliului din 11 martie 2008 privind statisticile structurale de întreprindere (1), în special articolul 11 alineatul (2) litera (j),
   întrucât:
   
               (1)
            
            
               Regulamentul (CE) nr. 295/2008 a stabilit un cadru comun pentru culegerea, elaborarea, transmiterea și evaluarea statisticilor europene referitoare la structura, activitatea, competitivitatea și performanțele întreprinderilor din Uniunea Europeană.
            
         
               (2)
            
            
               Pentru a compara avantajele disponibilității datelor cu costurile culegerii lor și cu sarcinile impuse asupra întreprinderilor, în special asupra întreprinderilor mici, ar trebui efectuată o evaluare a calității în conformitate cu articolul 6 din Regulamentul (CE) nr. 295/2008. Prin urmare, este necesar să se stabilească criteriile de evaluare a calității și indicatorii-cheie.
            
         
               (3)
            
            
               Măsurile prevăzute în prezentul regulament sunt conforme cu avizul Comitetului Sistemului Statistic European,
            
         ADOPTĂ PREZENTUL REGULAMENT:
   Articolul 1
   Criteriile de evaluare a calității și conținutul rapoartelor de calitate care trebuie furnizate de statele membre sunt definite în anexă.
   Articolul 2
   Datele și metadatele furnizate pentru rapoartele de calitate se transmit sau se încarcă în format electronic de către orice organizație desemnată de autoritățile naționale la punctul unic de intrare a datelor în cadrul Comisiei (Eurostat). Transferul este conform cu un standard de schimb adecvat specificat de Eurostat.
   Articolul 3
   Primul raport de calitate, pentru anul de referință 2008, este transmis până la 31 martie 2011. Un termen suplimentar de trei luni pentru transmiterea rapoartelor de calitate pentru anul de referință 2008 a fost acordat Belgiei, Ciprului, Germaniei, Greciei, Luxemburgului, Maltei, României și Regatului Unit. Rapoartele următoare se transmit Comisiei (Eurostat) cel mai târziu după 27 de luni de la sfârșitul perioadei de referință pentru care au fost culese datele.
   Articolul 4
   Comisia (Eurostat) evaluează calitatea datelor transmise și întocmește și publică rapoarte privind calitatea statisticilor europene.
   Articolul 5
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 30 martie 2010.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 97, 9.4.2008, p. 13.
   
      ANEXĂ
      
         Rapoarte de calitate și criterii de evaluare a calității statisticilor structurale de întreprindere
      
      SECȚIUNEA I
      
         Rapoarte de calitate
      
      Manualul referitor la statisticile structurale de întreprindere, elaborat de Comisie (Eurostat) în cooperare cu statele membre, furnizează orientări suplimentare privind interpretarea criteriilor de calitate comune. Raportul de calitate conține informații cantitative și calitative. Comisia (Eurostat) pune la dispoziție rezultatele referitoare la indicatorii cantitativi care pot fi calculați pe baza datelor furnizate de statele membre. Statele membre comentează indicatorii, ajută Eurostat la interpretarea lor pe baza metodologiei lor de colectare și transmit indicatorii cantitativi restanți, precum și informațiile calitative.
      Statele membre transmit:
      
                  —
               
               
                  un raport privind aspectele calitative ale anexelor I-IV la Regulamentul (CE) nr. 295/2008. Dacă se consideră necesar, statele membre pot transmite rapoarte separate referitoare la anexele I, II, III și IV la regulamentul respectiv;
               
            
                  —
               
               
                  un raport privind aspectele calitative ale anexei V la Regulamentul (CE) nr. 295/2008;
               
            
                  —
               
               
                  un raport privind aspectele calitative ale anexei VI la Regulamentul (CE) nr. 295/2008;
               
            
                  —
               
               
                  un raport privind aspectele calitative ale anexei VII la Regulamentul (CE) nr. 295/2008;
               
            
                  —
               
               
                  un raport privind aspectele calitative ale anexei VIII la Regulamentul (CE) nr. 295/2008. Dacă informațiile necesare pentru elaborarea statisticilor menționate în anexa VIII la regulamentul respectiv sunt culese în cadrul aceleiași anchete ca cele menționate în anexele I-IV, nu este necesar să se transmită un raport separat privind aspectele calitative ale anexei VIII;
               
            
                  —
               
               
                  un raport privind aspectele calitative ale anexei IX la Regulamentul (CE) nr. 295/2008.
               
            SECȚIUNEA II
      
         Planificarea
      
      În fiecare an, începând din 2011, Comisia (Eurostat) furnizează statelor membre, până la sfârșitul lunii ianuarie, rapoartele de calitate privind anul de referință t-3, precompletate parțial cu indicatorii cantitativi și cu alte informații de care dispune Comisia (Eurostat).
      În fiecare an, statele membre furnizează Comisiei (Eurostat), până la 31 martie, rapoartele de calitate completate.
      SECȚIUNEA III
      
         Criterii de calitate
      
      Datele transmise de către statele membre privind statisticile menționate în anexele I-IX la Regulamentul (CE) nr. 295/2008 sunt evaluate în funcție de criteriile de calitate enumerate la articolul 12 alineatul (1) din Regulamentul (CE) nr. 223/2009 al Parlamentului European și al Consiliului (1), respectiv relevanța, acuratețea, actualitatea, punctualitatea, accesibilitatea, claritatea, comparabilitatea și coerența.
      1.   Relevanța
      
      Relevanța se referă la măsura în care statisticile răspund nevoilor actuale și potențiale ale utilizatorilor.
      2.   Acuratețea
      
      Acuratețea se referă la gradul de apropiere a estimărilor față de valori reale necunoscute.
      3.   Coerența
      
      Coerența se referă la caracterul adecvat al datelor pentru a fi combinate fiabil în moduri diferite și pentru utilizări diferite.
      4.   Comparabilitatea
      
      Comparabilitatea se referă la măsurarea impactului diferențelor dintre conceptele, instrumentele și procedurile de măsurare statistice aplicate, atunci când se face o comparație între statistici pe diferite zone geografice, domenii sectoriale sau în timp.
      5.   Actualitatea și punctualitatea
      
      Actualitatea se referă la intervalul dintre momentul în care informațiile devin disponibile și producerea evenimentului sau a fenomenului pe care îl descriu acestea. Punctualitatea se referă la intervalul dintre data difuzării datelor și data țintă (data la care datele ar fi trebuit să fie difuzate).
      6.   Accesibilitatea și claritatea
      
      Accesibilitatea și claritatea se referă la condițiile și la modalitățile în care utilizatorii pot obține, utiliza și interpreta datele.
      SECȚIUNEA IV
      
         Serii de indicatori calitativi care trebuie furnizați de statele membre în ceea ce privește acuratețea (și fiabilitatea)
      
      Indicatorii cantitativi descriși în prezenta secțiune trebuie furnizați doar pentru statisticile enumerate în anexele I-IV la Regulamentul (CE) nr. 295/2008, astfel cum se precizează mai jos. Datele sunt transmise utilizând formatul tehnic descris în secțiunea V a anexei la prezentul regulament.
      1.   Coeficienții de variație
      
      Informațiile următoare trebuie furnizate doar dacă sunt utilizate anchete prin sondaj sau o combinație de anchete prin sondaj și de date administrative.
      Statele membre comunică informațiile privind caracteristicile, nivelurile și seriile specificate mai jos. Aspectele care trebuie luate în considerare pentru calculul coeficienților de variație sunt definite într-un mod mai precis în cooperare cu statele membre. Raportul de calitate cuprinde o descriere a metodei utilizate pentru calculul coeficienților de variație (inclusiv programele informatice).
      
                  (a)
               
               
                  Pentru statisticile anuale de întreprindere privind activitățile vizate de secțiunile B-J și L-N, precum și de diviziunea 95 a NACE Rev. 2 [datele furnizate în seriile 1A, 2A, 3A și 4A, astfel cum sunt definite în Regulamentul (CE) nr. 251/2009 al Comisiei (2)], coeficientul de variație al următoarelor caracteristici [astfel cum sunt definite în Regulamentul (CE) nr. 250/2009 al Comisiei (3)] este comunicat la nivelul de detaliere al defalcării activităților precizat mai jos:
                  
                              —
                           
                           
                              caracteristica 12110 la nivel de trei cifre al NACE Rev. 2 (grupe);
                           
                        
                              —
                           
                           
                              caracteristicile 11110, 12110, 12150, 13310, 15110 și 16110 la nivel de secțiuni al NACE Rev. 2 pentru secțiunile B-J și L-N și la nivel de două cifre (diviziuni) al NACE Rev. 2 pentru diviziunile 45-47 și 95.
                           
                        
            
                  (b)
               
               
                  Pentru statisticile anuale de întreprindere defalcate pe clase de mărime a numărului de persoane încadrate în muncă în ceea ce privește activitățile vizate de secțiunile C-J și L-N, precum și de diviziunea 95 a NACE Rev. 2 (datele furnizate în seriile 1B, 2B, 3B și 4B), coeficientul de variație este comunicat la nivelul de detaliere a defalcării activităților și pentru clasele de mărime a numărului de persoane încadrate în muncă precizate mai jos:
                  
                              —
                           
                           
                              caracteristicile 11110, 12110, 12150 și 16110;
                           
                        
                              —
                           
                           
                              nivel de secțiuni al NACE Rev. 2 pentru secțiunile B-J și L-N și nivel de două cifre (diviziuni) al NACE Rev. 2 pentru diviziunea 95;
                           
                        
                              —
                           
                           
                              clasele de mărime 0-9, 10-19, 20-49, 50-249 și 250 + pentru secțiunile B-F ale NACE Rev. 2 și 0-1, 2-9, 10-19, 20-49, 50-249 și 250 + pentru secțiunile G-J și L-N, precum și pentru diviziunea 95 a NACE Rev. 2.
                           
                        
            2.   Non-răspunsuri din partea unităților
      
      Informațiile următoare sunt furnizate dacă sunt utilizate anchete prin sondaj, o combinație de anchete prin sondaj și de date administrative sau numai date administrative. Aspectele care trebuie luate în considerare pentru calculul non-răspunsurilor din partea unităților sunt definite într-un mod mai precis în cooperare cu statele membre.
      Statele membre comunică ratele ponderate de non-răspuns din partea unităților pentru activitățile vizate de secțiunile B-J și L-N, precum și de diviziunea 95 a NACE Rev. 2, la nivel de trei cifre al NACE Rev. 2. Dacă sunt utilizate mai multe anchete/surse administrative pentru caracteristicile 11110, 12110, 12150, 13310, 15110 și 16110, se transmit indicatori distincți de non-răspuns din partea unităților, menționând numărul caracteristicii în câmpul corespunzător. Non-răspunsurile din partea unităților sunt ponderate, de preferință, în funcție de numărul de persoane încadrate în muncă sau cu ajutorul cifrei de afaceri.
      SECȚIUNEA V
      
         Formatul tehnic de transmitere a raportului de calitate și a indicatorilor de calitate
      
      Pentru transmiterea raportului și a seriilor de indicatori de calitate, se utilizează identificatorii adecvați ai seturilor de date. Conținutul detaliat al rapoartelor de calitate este determinat în cooperare cu statele membre. Statele membre completează rapoartele de calitate precompletate parțial și le retransmit Comisiei (Eurostat). Comunicarea celor doi indicatori de calitate (coeficienții de variație și non-răspunsurile din partea unităților) este efectuată cu ajutorul structurii de înregistrare definite mai jos, care este similară formatului tehnic de transmitere a statisticilor structurale de întreprindere.
      1.   Identificatori ai seturilor de date
      
      Următorii identificatori ai seturilor de date sunt utilizați pentru indicarea criteriilor de calitate ale statisticilor structurale de întreprindere:
      
                  Tip de serie
               
               
                  Nume
               
               
                  Identificator set de date
               
            
                  Coeficienți de variație pentru variabila 12110 la nivel de trei cifre al NACE pentru secțiunile B-J și L-N, precum și pentru diviziunea 95 a NACE Rev. 2
               
               
                  QAG
               
               
                  RSBSQUAL_QAG_A
               
            
                  Coeficienți de variație pentru variabilele 11110, 12110, 12150, 13310, 15110 și 16110 la nivel de secțiuni al NACE Rev. 2 pentru secțiunile B-J și L-N și, de asemenea, la nivel de diviziuni al NACE Rev. 2 pentru diviziunile 45, 46, 47 și 95
               
               
                  QAS
               
               
                  RSBSQUAL_QAS_A
               
            
                  Coeficienți de variație pentru variabilele 11110, 12110, 12150 și 16110 la nivel de secțiuni al NACE Rev. 2 pentru secțiunile H-J și L-N și, de asemenea, la nivel de diviziuni al NACE Rev. 2 pentru diviziunea 95 și pe clase de mărime
               
               
                  Q1B
               
               
                  RSBSQUAL_ Q1B _A
               
            
                  Coeficienți de variație pentru variabilele 11110, 12110, 12150 și 16110 pentru secțiunile B-E ale NACE Rev. 2, cu detalii pentru fiecare secțiune a NACE și pe clase de mărime
               
               
                  Q2B
               
               
                  RSBSQUAL_ Q2B _A
               
            
                  Coeficienți de variație pentru variabilele 11110, 12110, 12150 și 16110 pentru secțiunea G a NACE Rev. 2, cu detalii pentru fiecare secțiune a NACE și pe clase de mărime
               
               
                  Q3B
               
               
                  RSBSQUAL_ Q3B _A
               
            
                  Coeficienți de variație pentru variabilele 11110, 12110, 12150 și 16110 pentru secțiunea F a NACE Rev. 2, cu detalii pentru fiecare secțiune a NACE și pe clase de mărime
               
               
                  Q4B
               
               
                  RSBSQUAL_ Q4B _A
               
            
                  Rate ponderate de non-răspuns din partea unităților pentru secțiunile B-J și L-N ale NACE Rev. 2
               
               
                  QN
               
               
                  RSBSQUAL_QN_A
               
            
                  Raport de calitate
               
               
                  QR
               
               
                  RSBSQUAL_QR_A
               
            2.   Structura seturilor de date
      
      Prezentul paragraf definește structura înregistrărilor care trebuie furnizate. Codurile care trebuie utilizate sunt cele care figurează în listele standard de coduri ale bazei de date de referință. Aceste liste de coduri sunt incluse în Manualul referitor la statisticile structurale de întreprindere cu cel puțin două luni înainte de prima transmitere a datelor. Listele de coduri au drept obiectiv unic stabilirea codurilor care trebuie utilizate pentru transmiterea datelor; eventualele modificări nu pot în niciun caz să mărească nivelul de detaliere cerut de Regulamentul (CE) nr. 251/2009. Formatul tehnic de transmitere a datelor cantitative cerute de prezentul regulament este definit, de asemenea, în Manualul referitor la statisticile structurale de întreprindere.
      
                  Câmp
               
               
                  Descriere
               
            
                  Serie
               
               
                  Codul seriilor QAG, QAS, Q1B, Q2B, Q3B, Q4B sau QN
               
            
                  An
               
               
                  Codul anului de referință
               
            
                  Unitate teritorială
               
               
                  Corespunde codului țării
               
            
                  Clasă de mărime
               
               
                  Codul clasei de mărime
               
            
                  Activitate economică
               
               
                  Codul NACE Rev. 2: secțiuni, diviziuni sau grupe
               
            
                  Variabilă
               
               
                  Codul caracteristicii referitoare la indicatorul de calitate
               
            
                  Indicator
               
               
                  Codul indicatorului de calitate
               
            
                  Valoarea indicatorului
               
               
                  Valoarea numerică a indicatorului; valoarea numerică a indicatorului de calitate înmulțită cu 10 și rotunjită ulterior la cel mai apropiat număr întreg
               
            
         (1)  JO L 87, 31.3.2009, p. 164.
      
         (2)  JO L 86, 31.3.2009, p. 170.
      
         (3)  JO L 86, 31.3.2009, p. 1.